stanford-oval/wikipedia huggingface dataset:
เจ้าหญิงคามิลลา ดัชเชสแห่งกัสโตร
พระกรณียากิจ

เจ้าหญิงคามิลลา ดัชเชสแห่งกัสโตร ทรงปฏิบัติพระกรณียากิจในด้านการกุศลเป็นหลัก ดังนี้
ทรงเป็นผู้สร้างวัฒนธรรมกีฬาและศิลปะเหตุการณ์และมีส่วนร่วมอย่างแข็งขันในการต่อสู้เพื่อมูลนิธิคุ้มครองสัตว์ "Rougerie' Institut de France
ทรงเป็นสมาชิกของ Apostle Parish ใน เนเปิลส์ ซึ่งทรงทำหน้าที่จัดหากิจกรรมยามว่างของตำบลและต่อสู้กับการไม่รู้หนังสือของเยาวชน
เจ้าหญิงคามิลลา ทรงเป็นประธานมูลนิธิการกุศลบูร์บง โดยทรงงานร่วมกับรัฐบาลของ ประเทศมอริเชียส เพื่อรักษาพืชท้องถิ่นและการเปิดตัวโครงการที่เป็นมิตรกับสิ่งแวดล้อมการพัฒนาอย่างยั่งยืน
เมื่อวันที่ 3 มีนาคม 2560 ทรงได้รับรางวัลสันติภาพหญิงแห่งสหประชาชาติสำหรับ "กิจกรรมทางสังคมที่เข้มข้นและการกุศลสำหรับเด็กที่ด้อยโอกาส" รางวัลนี้ได้รับรางวัลตั้งแต่ปี 2551 มีวัตถุประสงค์เพื่อสนับสนุนโครงการและวัตถุประสงค์ของหน่วยงานของสหประชาชาติที่ให้โอกาสแก่สตรีในการมีส่วนร่วมในการสร้างสันติภาพโลกผ่านโครงการทางสังคมวัฒนธรรมและการศึกษา
เจ้าผู้อารักขา

เจ้าผู้อารักขา (อังกฤษ: Lord Protector) เป็นตำแหน่งเฉพาะที่ใช้ในอังกฤษในฐานะผู้นำของประเทศซึ่งใช้ได้สองความหมายในช่วงเวลาในประวัติศาสตร์สองสมัย
ผู้สำเร็จราชการแทนพระองค์

ตำแหน่ง “เจ้าผู้อารักขา” เดิมใช้สำหรับเจ้านายหรือขุนนางคนใดคนหนึ่งที่ได้รับอำนาจให้เป็นผู้สำเร็จราชการแทนพระองค์ (ซึ่งมิใช่ตำแหน่งสำหรับคณะบุคคลที่มีหน้าที่เป็นคณะผู้สำเร็จราชการแทนพระองค์ (Regency council) ขณะที่พระมหากษัตริย์ยังทรงพระเยาว์เกินกว่าที่จะทรงปกครองด้วยพระองค์เองได้
เจ้าผู้อารักขาอังกฤษคนสำคัญ เช่น
จอห์นแห่งแลงแคสเตอร์ ดยุกที่ 1 แห่งเบดฟอร์ด (John of Lancaster, 1st Duke of Bedford) และ ฮัมฟรีย์ ดยุกแห่งกลอสเตอร์ (Humphrey, Duke of Gloucester) เป็นเจ้าผู้อารักขาร่วมกันระหว่างวันที่ 5 ธันวาคม ค.ศ. 1422 – 6 พฤศจิกายน ค.ศ. 1429) สำหรับพระเจ้าเฮนรีที่ 6
ริชาร์ด แพลนแทเจเนต ดยุกที่ 3 แห่งยอร์ก (Richard Plantagenet, 3rd Duke of York) เป็นเจ้าผู้อารักขาระหว่างวันที่ 3 เมษายน ค.ศ. 1454 – กุมภาพันธ์ ค.ศ. 1455 และระหว่างวันที่ 19 พฤศจิกายน ค.ศ. 1455 – 25 กุมภาพันธ์ ค.ศ. 1456 สำหรับพระเจ้าเฮนรีที่ 6 เช่นกัน
ริชาร์ด ดยุกแห่งกลอสเตอร์ มีตำแหน่งเป็น “เจ้าผู้อารักขาแห่งอาณาจักร” (Lord Protector of the Realm) ระหว่างวันที่ 30  เมษายน ค.ศ. 1483 – 26 มิถุนายน ค.ศ. 1483 สำหรับ พระเจ้าเอ็ดเวิร์ดที่ 5 ก่อนที่จะชิงราชบัลลังก์ให้ตนเอง
เอ็ดเวิร์ด ซีมอร์ ดยุกที่ 1 แห่งซัมเมอร์เซต (Edward Seymour, 1st Duke of Somerset) เป็นเจ้าผู้อารักขาเมื่อต้นรัชสมัยของพระเจ้าเอ็ดเวิร์ดที่ 6
เจ้าผู้อารักขาสกอตแลนด์คนสำคัญ เช่น
จอห์น สจวร์ต ดยุกแห่งอ็อลบะนี (John Stuart, Duke of Albany) มีตำแหน่งเป็น “ผู้ว่าการและเจ้าผู้อารักขาแห่งอาณาจักร” (Governor and Protector of the Realm) ระหว่างวันที่ 12 กรกฎาคม ค.ศ. 1515 – 16 พฤศจิกายน ค.ศ. 1524 สำหรับ พระเจ้าเจมส์ที่ 5 แห่งสกอตแลนด์
เจมส์ แฮมมิลตัน ดยุกแห่งชาแตลโร (James Hamilton, Duke of Châtellerault)  มีตำแหน่งเป็น “ผู้ว่าการและเจ้าผู้อารักขาแห่งราชอาณาจักร” ระหว่างวันที่ 3 มกราคม ค.ศ. 1543 – 12 เมษายน ค.ศ. 1554 สำหรับสมเด็จพระราชินีนาถแมรีที่ 1 แห่งสกอตแลนด์
สมัยเครือจักรภพแห่งอังกฤษ

| เจ้าผู้อารักขาแห่งอังกฤษ, สกอตแลนด์ และไอร์แลนด์ |
| --- | --- |
ตราแผ่นดิน
ริชาร์ด ครอมเวลล์
การเรียกขาน: ฮิสไฮเนส
จวน: พระราชวังไวต์ฮอล
ผู้แต่งตั้ง: สืบทอดทางสายเลือด
สถาปนา: 16 ธันวาคม ค.ศ. 1653
คนแรก: โอลิเวอร์ ครอมเวลล์
คนสุดท้าย: ริชาร์ด ครอมเวลล์
ยกเลิก: 25 พฤษภาคม ค.ศ. 1659
ตำแหน่ง เจ้าผู้อารักขาแห่งอังกฤษ สกอตแลนด์ และไอร์แลนด์ เป็นตำแหน่งประมุขแห่งรัฐระหว่างสมัยไร้กษัตริย์อังกฤษ (English Interregnum) ซึ่งตามมาจากสมัยการปกครองอยู่ชั่วระยะหนึ่งของเครือจักรภพแห่งอังกฤษ ภายใต้ “สภาแห่งรัฐ” ผู้ที่ดำรงตำแหน่งคนแรกคือโอลิเวอร์ ครอมเวลล์ที่ดำรงตำแหน่งระหว่างเดือนธันวาคม ค.ศ. 1653 จนถึงเดือนกันยายน ค.ศ. 1658 และต่อมาโดยริชาร์ด ครอมเวลล์ บุตรชาย ระหว่างเดือนกันยายน ค.ศ. 1658 จนถึงเดือนพฤษภาคม ค.ศ. 1659 ซึ่งเป็นสมัยที่เรียกว่ายุครัฐในอารักขา (The Protectorate) เอกสาร "ตราสารการปกครอง" (รัฐธรรมนูญของสาธารณรัฐ) ยังระบุไว้ด้วยว่า—
โอลิเวอร์ ครอมเวลล์, ผู้บัญชาการทหารสูงสุดแห่งอังกฤษ, สกอตแลนด์ และไอร์แลนด์ จักเป็น, และด้วยคำประกาศในเอกสารฉบับนี้, เจ้าผู้อารักขาแห่งเครือจักรภพแห่งอังกฤษ สกอตแลนด์ และไอร์แลนด์,และดินแดนใต้อาณัติ นับแต่บัดนี้ จนกว่าชีวิตจะหาไม่
รัฐธรรมนูญฉบับที่มาแทนที่ในปี ค.ศ. 1657, "ฎีกาและคำแนะนำอันนอบน้อม", ให้อำนาจเจ้าผู้อารักขาในการเลือกผู้สืบทอดได้. ครอมเวลล์จึงเลือก ริชาร์ด บุตรชายคนโตสุดที่ยังมีชีวิตอยู่ ผู้ซึ่งไม่มีประสบการณ์ในแวดวงการเมืองเลย เป็นผู้สืบทอด. นี้เป็นวิธีการเลือกผู้นำโดยไม่มีการลงคะแนนใดๆ และยังคล้ายคลึงกับการสืบสันติวงศ์ ในทางพฤตินัย
และยังมีการประดิษฐ์ธรรมเนียมยศอย่างกษัตริย์ ("โดยพระคุณของพระเจ้า และ สาธารณรัฐ
เจ้าผู้อารักขาแห่งอังกฤษ สกอตแลนด์ และไอร์แลนด์") และจารีตแบบระบอบกษัตริย์ เช่น การแต่งตั้งอัศวิน.
ครอมเวลล์ผู้บุตร, ผู้สืบทอดตําแหน่งต่อจากบิดาในเดือนกันยายน ค.ศ. 1658, ดำรงตำแหน่งอยู่เพียงแปดเดือน ก่อนที่จะลาออกจากตําแหน่งในเดือนพฤษภาคม ค.ศ. 1659
ตามมาด้วยการก่อตั้งสภาแห่งรัฐ ขึ้นมาอีกครั้ง และจบลงด้วยการ การฟื้นฟูราชวงศ์อังกฤษ โดยรัฐสภาอัญเชิญ พระเจ้าชาลส์ที่ 2 ให้กลับมาครองราชย์เป็นพระมหากษัตริย์อังกฤษ
สมัยเครือจักรภพแห่งอังกฤษ > เจ้าผู้อารักขา (1653–59)

| ภาพเหมือน | นาม | อายุขัย | เริ่มดํารงตำแหน่ง | สิ้นสุดการดำรงตำแหน่ง | สังกัดทางการเมือง |
| --- | --- | --- | --- | --- | --- |
|  | โอลิเวอร์ ครอมเวลล์ Old Ironsides | 25 เมษายน ค.ศ. 1599(1599-04-25) – 3 กันยายน ค.ศ. 1658(1658-09-03) (59 ปี) | 16 ธันวาคม ค.ศ. 1653 | 3 กันยายน ค.ศ. 1658 | กองทัพตัวแบบใหม่ |
|  | ริชาร์ด ครอมเวลล์ Tumbledown Dick | 4 ตุลาคม ค.ศ. 1626(1626-10-04) – 12 กรกฎาคม ค.ศ. 1712(1712-07-12) (85 ปี) | 3 กันยายน ค.ศ. 1658 | 25 พฤษภาคม ค.ศ. 1659 (ลาออก) | กองทัพตัวแบบใหม่ |
ดูเพิ่ม

เครือจักรภพแห่งอังกฤษ
สมัยไร้กษัตริย์
ผู้สำเร็จราชการแทนพระองค์
เอ็ดเวิร์ด ซีมัวร์ ดยุกแห่งซัมเมอร์เซตที่ 1 “เจ้าผู้อารักขา” ในพระเจ้าเอ็ดเวิร์ดที่ 6
ธงประจำตำแหน่งเจ้าผู้อารักขา
เจ้าหญิงนูร์ บินต์ อาซิม

| เจ้าหญิงนูร์ บินต์ อาซิม |
| --- | --- |
 เจ้าหญิงนูร์ บินต์ อาซิม
เจ้าหญิงแห่งฮัชไมต์จอร์แดน
ประสูติ: 6 ตุลาคม พ.ศ. 2525 (42 ปี) อัมมาน
พระสวามี: เจ้าชายฮัมซา บิน ฮุสเซน อมาร์ ซีดาน
พระบุตร: เจ้าหญิงฮายา บินต์ ฮัมซา
ราชวงศ์: ราชวงศ์อัชไมต์
พระบิดา: เจ้าชายอาซิม บิน นาเยฟ
พระมารดา: ฟรอสเซน โวกาชูริ
เจ้าหญิงนูร์ บินต์ อาซิม (อังกฤษ: Princess Noor bint Asem) ประสูติเมื่อวันที่ 6 ตุลาคม 2521 ณ อัมมาน จอร์แดน เป็นพระธิดาพระองค์ที่ 3 ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน ด้านการศึกษา ทรงจบจากคิงส์คอลเลจมาดริด และทรงจบปริญญาตรีด้านการสื่อสารการเมืองจากมหาวิทยาลัยเมอร์สัน ในปี 2547 ทรงเป็นผู้นำที่มีภาวะผู้นำบวกและยุทธศาสตร์ ต่อมาในปี 2559 ทรงจบจากโรงเรียนธุรกิจและพฤติกรรมของมาดริด สเปน
พระองค์ทรงเสกสมรสกับ เจ้าชายฮัมซา บิน ฮุสเซน พระญาติร่วมราชวงศ์ โดยเป็นพระราชอนุชาต่างพระราชมารดาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน พิธีสมรสจัดขึ้นที่อัล-บารากาพาเลสในอัมมาน การเฉลิมฉลองของงานเสกสมรส จัดขึ้นเมื่อวันที่ 27 พฤษภาคม 2547 ที่ซารานพาเลซในกรุงอัมมาน โดยมีพระธิดา 1 พระองค์คือ
เจ้าหญิงฮายา บินต์ ฮัมซา (ประสูติเมื่อวันที่ 18 เมษายน 2550)
ต่อมาทรงหย่ากันในวันที่ 9 กันยายน 2552 แม้ว่าการหย่าร้างจะไม่ได้รับการยืนยันจากศาลหลวงจอร์แดนจนกระทั่งประกาศในมีนาคม 2553 หลังจากนั้นเจ้าหญิงนูร์กลับไปใช้ชื่อหญิงเจ้าหญิงนูร์ บินต์ อาซิม
ในเดือนมีนาคมปี พ.ศ. 2561 พระองค์ทรงเสกสมรสใหม่อีกครั้งกับชาวสเปนนามว่า อมาร์ ซีดาน
พระนาม นูร์ ของพระองค์นั้นมาจากพระนามาภิไธยของ สมเด็จพระราชินีนูร์แห่งจอร์แดน
เครื่องราชอิสริบาภรณ์

จอร์แดน : Grand Cordon of the Order of the Star of Jordan
เนเธอร์แลนด์ : Grand Cross of the Order of Orange-Nassau (30.10.2006)
เจ้าพ่อเซี่ยงไฮ้ เดอะ มูฟวี่

| เจ้าพ่อเซี่ยงไฮ้ เดอะ มูฟวี่ |
| --- | --- |
หน้าปกดีวีดี
กำกับ: ทัง หยวนเฉีย
เขียนบท: ทัง หยวนเฉีย
อำนวยการสร้าง: ฉีเคอะ ทิฟฟานี่ เฉิน
นักแสดงนำ: หลิว เต๋อหัว เลสลี่ จาง หนิง จิง
ดนตรีประกอบ: เพลงนำภาพยนตร์:  上海灘 โดย หลิว เต๋อหัว
บริษัทผู้สร้าง: Win's Entertainment Film Workshop Co. Ltd. 
ผู้จัดจำหน่าย: Fortune Star Media Limited (ฮ่องกง) สหมงคลฟิล์ม  (ไทย)
วันฉาย: 13 กรกฎาคม 1996
ความยาว: 96 นาที
ประเทศ: ฮ่องกง
ภาษา: กวางตุ้ง
ข้อมูลจาก IMDb
สำหรับฉบับซีรีส์ ดูที่ เจ้าพ่อเซี่ยงไฮ้
ระวังสับสนกับ เจ้าพ่อเซี่ยงไฮ้คนสุดท้าย
เจ้าพ่อเซี่ยงไฮ้ เดอะ มูฟวี่ (จีนตัวเต็ม: 新上海灘, จีนตัวย่อ: 新上海滩, พินอิน: Xīn Shànghǎi Tān; อังกฤษ: Shanghai Grand) ภาพยนตร์ดราม่า-แอ็คชั่นสัญชาติฮ่องกง นำแสดงโดย หลิว เต๋อหัว, เลสลี่ จาง, หนิง จิง อำนวยการสร้างโดย ฉีเคอะ กำกับโดย ทัง หยวนเฉีย
เนื้อเรื่อง

ทศวรรษที่ 20 สวี่เหวินเฉียง เป็นนายทหารจีนคณะชาติที่หนีทัพ และถูกตามล่าเกือบจะเอาชีวิตไม่รอดจากกองทัพญี่ปุ่น ขณะเดียวกันกับที่กองทัพญี่ปุ่นกำลังแผ่แสนยานุภาพเข้าสู่จีน สวี่เหวินเฉียง หลบหนีเข้ามาอยู่ที่เซี่ยงไฮ้ได้ ที่นั่น เขาได้พบกับ ติงลี่ เด็กหนุ่มข้างถนนวัยเดียวกัน ติงลี่ช่วย ฟ่งเฉิงเฉิง คุณหนูลูกสาวเพียงคนเดียวของ ฟ่งฉิงหยาง เจ้าพ่อผู้มีอิทธิพลของเซี่ยงไฮ้ นั่นทำให้ทั้งสวี่เหวินเฉียงและติงลี่ได้คบหากันเป็นสหายรัก และแผ่อำนาจอิทธิพลเพิ่มขึ้น ด้วยการกำจัดผู้มีอิทธิพลเก่า แต่แล้ว มิตรภาพของทั้งสองก็ต้องขาดสะบั้นเมื่อ ติงลี่กำลังจะแต่งงานกับ ฟ่งเฉิงเฉิง แต่ทว่าเธอกลับไปรักกับสวี่เหวินเฉียง และสวี่เหวินเฉียงพบว่า แท้จริงแล้ว ฟ่งฉิงหยาง เป็นคนขายชาติให้กับพวกญี่ปุ่น และเป็นอยู่เบื้องหลังการฆ่าเพื่อน ๆ ทหารไต้หวันของเขาเอง
นักแสดง

สวี่เหวินเฉียง...เลสลี่ จาง
ติงลี่...หลิว เต๋อหัว
ฟ่งเฉิงเฉิง...หนิง จิง
ฟ่งฉิงหยาง...อู๋ ชิ่งหัว
ลุงหลิว...หลิว ชุน
เบื้องหลัง

Shanghai Grand ดัดแปลงมาจากซีรีส์เรื่องดัง Shanghai Bund หรือ เจ้าพ่อเซี่ยงไฮ้ ที่ออกฉายในปี ค.ศ. 1980 ของทีวีบี นำแสดงโดย โจว เหวินฟะ และหลี่ เหลียงเหว่ย
ซึ่งในครั้งนี้ที่เป็นภาพยนตร์จอเงิน ได้ดัดแปลงเนื้อหามา โดยมี ฉีเคอะ เป็นผู้อำนวยการสร้าง และได้ เลสลี่ จาง มารับบท สวี่เหวินเฉียง ที่โจว เหวินฟะ เคยแสดงไว้ และหลิว เต๋อหัว รับบท ติงลี่ ที่หลี่ เหลียงเหว่ย แสดงไว้ โดยแบ่งเนื้อหาออกเป็น 3 องก์ด้วยกัน
แหล่งข้อมูลอื่น

เจ้าพ่อเซี่ยงไฮ้ เดอะ มูฟวี่ ที่อินเทอร์เน็ตมูวีเดตาเบส
เจ้าหญิงชาร์ลอตต์ อะเมลีแห่งเดนมาร์ก

| เจ้าหญิงชาร์ลอตต์ อะเมลีแห่งเดนมาร์ก |
| --- | --- |
 ชาร์ลอตต์ อะเมลี

เจ้าหญิงแห่งเดนมาร์ก
ประสูติ: 6 ตุลาคม พ.ศ. 2249  โคเปนเฮเกน ประเทศเดนมาร์ก
สิ้นพระชนม์: 28 ตุลาคม พ.ศ. 2325 (76 ปี) เดนมาร์ก
ราชวงศ์: กลึคสบวร์ก
พระราชบิดา: พระเจ้าเฟรเดอริกที่ 4 แห่งเดนมาร์ก
พระราชมารดา: หลุยส์แห่งเม็คเคลนบวร์ก-กึสโทรว์ สมเด็จพระราชินีแห่งเดนมาร์ก
เจ้าหญิงชาร์ลอตต์ อะเมลีแห่งเดนมาร์ก (อังกฤษ: Princess Charlotte Amalie of Denmark) เป็นพรราชธิดาใน พระเจ้าเฟรเดอริกที่ 4 แห่งเดนมาร์ก เป็นพระราชขนิษฐาใน พระเจ้าคริสเตียนที่ 6 แห่งเดนมาร์ก
พระคู่หมั้น

เจ้าหญิงชาร์ลอตต์ไม่เคยเสกสมรสตลอดพระชนม์ชีพของพระองค์ แต่พระองค์เคยได้รับการถวายที่จะเป็นพระคู่หมั้นแด่พระเจ้าหลุยส์ที่ 15 แห่งฝรั่งเศส ซึ่งนั้นต้องทำให้พระองค์ลาออกจานิกายโรมันคาทอลิคไป แต่แล้วในที่สุด พระองค์ก็ไม่มีพระประสงค์เช่นัน้น ซึ่งพระราชบิดาก็มิได้ขัดแต่อย่างใด
พระกรณียากิจ

พระองค์ทรงรู้จักดีในฐานะชาร์ลอตต์แห่งบาเดิน และเป็นเจ้าของมูลนิธิ Prinsesse C.A.s stiftelse ซึ่งเป็นองค์กรที่หาเงินมาสนับสนุนคนไร้บ้านให้ได้เรียน
มรดก

พระราชวัง Charlottenlund เป็นพระราชวังที่ประทับฤดูร้อนของพระองค์ และปัจจุบันยังคงอยู่
เจ้าหญิงนีนาแห่งกรีซและเดนมาร์ก

| นีนา นาสตาสเซีย โฟลห์ร |
| --- | --- |
ประสูติ: 22 มกราคม พ.ศ. 2530 (37 ปี) ซังคท์โมริทซ์ ประเทศสวิตเซอร์แลนด์
พระสวามี: เจ้าชายฟิลิปปอสแห่งกรีซและเดนมาร์ก
ราชวงศ์: กลึคส์บวร์ค
พระบิดา: โทมัส โฟลห์ร
พระมารดา: แคทธารีน คอนนี
อาชีพ: นักธุรกิจ
เจ้าหญิงนีนาแห่งกรีซและเดนมาร์ก (อังกฤษ: Her Royal Highness Princess Nina of Greece and Denmark) (พระนามเดิม:นีนา นาสตาสเซีย โฟลห์ร) ประสูติเมื่อวันที่ 22 มกราคม 2530 เป็นบุตรีของ โทมัส โฟลห์ร และ แคทธารีน คอนนี พระบิดาของพระองค์เป็นนักธุรกิจบริษัทเครื่องบินเช่าเหมาลำ ส่วนพระองค์นั้น ทรงก่อตั้งมูลนิธิ Kisawa Sanctuary และ Bazaruto ซึ่งทั้ง 2 องค์กรนั้น มีจุดประสงค์เพื่อการศึกษาทางวิทยาศาสตร์ โดยทั้งสองที่อยู่ใน เกาะเบนกูเอรา ไอส์แลนด์ ประเทศโมซัมบิก ก่อนหน้านี้ทรงเคยทำงานเป็นผู้อำนวยการฝ่ายสร้างสรรค์ของVistaJet ซึ่งเป็น บริษัท สายการบินส่วนตัวสุดหรู
พระบิดาและพระมารดาของพระองค์หย่ากันในปี 2544 พระมารดาของพระองค์ได้ย้ายไปประทับใน ลอนดอน ซึ่งพระมารดาประกอบอาชีพเป็นบรรณาธิการ สำหรับพระองค์ ทรงมี ไดอานา เจ้าหญิงแห่งเวลส์ เป็นพระมารดาทูลหัว
เสกสมรส

นีนา นาสตาสเซีย โฟลห์ร ได้พบกับ เจ้าชายฟิลิปปอสแห่งกรีซและเดนมาร์ก พระสวามีในอนาคต พระราชโอรสพระองค์สุดท้องใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีอันเนอ-มารีแห่งกรีซ ในปี 2561 และได้พบกับอีกครั้งในงานเสกสมรสของ ฌ็อง-คริสต็อฟ เจ้าชายนโปเลียน และ โอลิมเปีย โบนาปาร์ต เจ้าหญิงนโปเลียน และอีกครั้งในงานเสกสมรสของ เจ้าหญิงยูเชนี กับ แจ็ก บรุกส์แบงก์ ทั้ง 2 ตัดสินใจหมั้นหมายกันที่เกาะอีทากา ประเทศกรีซ โดยการหมั้นหมายนั้นได้รับการประกาศอย่างเป็นทางการจากสำนักพระราชวังเมื่อวันที่ 1 กันยายน 2563 ก่อนจะเสกสมรสกันเมื่อวันที่ 12 ธันวาคม ในปีเดียวกัน โดยนีนา นาสตาสเซีย โฟลห์ร รับพระราชทานพระอิสริยยศ เจ้าหญิงแห่งกรีซและเดนมาร์ก พระชายา พร้อมฐานันดรศักดิ์ 'รอยัลไฮเนส
เจ้าหญิงซิลเวีย ดัชเชสแห่งออสตา

เจ้าหญิงซิลเวีย ดัชเชสแห่งออสตา (อังกฤษ: Her Royal Highness Princess Silvia, Duchess of Aosta) ประสูติเมื่อวันที่ 31 ธันวาคม 2496 เป็นธิดาใน วินด์เซนโล เปลโม เดอ ซิลิเบโต มาร์ควิสที่ 6 แห่งเรโกวิเนีย และ โรซานา เบนลาโด อี เฟร์ฟาริส พระบิดาของพระองค์สืบเชื้อสายมาจากขุนนางเก่าแก่ของประเทศอิตาลี ซึ่งก่อนจะเข้ามาเป็นสมาชิกพระราชวงศ์อิตาลี พระองค์ทรงมีพระนามเดิมว่า ดอนนา ซิลเวีย เปลโม เดอ ซิลิเบโต และเป็นพระชายาพระองค์ที่ 2 ใน เจ้าชายอะเมเดโอ ดยุกที่ 5 แห่งออสตา พระมารดาเลี้ยงใน เจ้าชายไอโมน ดยุกแห่งอาพูเลีย
เสกสมรส

ดอนนา ซิลเวีย เปลโม เดอ ซิลิเบโต ได้เข้าพิธีเสกสมรสกับ เจ้าชายอะเมเดโอ ดยุกที่ 5 แห่งโอสตา พระประมุขแห่งราชสกุลซาวอย เมื่อวันที่ 30 มีนาคม 2530 ดอนนาซิลเวีย เปลโม เดอ ซิลิเบโต รับพระราชทานพระอิสริยยศ เจ้าหญิงซิลเวีย ดัชเชสแห่งออสตา พระชายา พร้อมฐานันดร รอยัลไฮเนส โดยไม่มีพระบุตร ภายหลังวันที่ 1 มิถุนายน 2564 เจ้าชายอะเมเดโอ ดยุกที่ 5 แห่งออสตา สิ้นพระชนม์ลง ทำให้ เจ้าชายไอโมน ดยุกแห่งอาพูเลีย พระโอรสของพระสวามี สืบทอดตำแหน่ง ดยุกที่ 6 แห่งออสตา พระองค์จึงดำรงพระอิสริยยศ ดัชเชสหม้ายแห่งออสตา
พระกรณียากิจ

ในฐานะ ดัขเชสแห่งออสตา พระชายา พระองค์ทรงมีพระกรณียากิจมากมาย อาทิ โครงการสนับสนุนสตรี และโครงการต่างประเทศใน เคนยา และ ประเทศในทวีปแอฟริกา ส่วนมากก็เป้นโครงการเกี่ยวกับสตรีเช่นกัน และยังทรงอุปถัมภ์โครงการเด็กของประเทศซาอุดีอาระเบีย ร่วมด้วยกับ เจ้าหญิงฟัตมาแห่งซาอุดิอาระเบีย
พระรูปของ เจ้าชายอะเมเดโอ ดยุกที่ 5 แห่งโอสตา และ ดอนนา ซิลเวีย เปลโม เดอ ซิลิเบโต พระชายาในวันเสกสมรส
เจ้าหญิงมาริแลนน์แห่งออเรนจ์-นัสเซา ฟัน โฟลเลินโฮเฟิน

เจ้าหญิงมาริแลนน์แห่งออเรนจ์-นัสเซา ฟัน โฟลเลินโฮเฟิน (อังกฤษ: Her Highness  Princess Marilène of Orange-Nassau, van Vollenhoven) เป็นพระชายาใน เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน พระโอรสพระองค์แรกใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน พระองค์เป็นบุตรีของนาย ฮันส์ แวน เดอ เบริก อดีตรัฐมนตรีกระทรวงต่างประเทศเนเธอร์แลนด์ พระองค์และพระสวามี มีพระบุตรร่วมกัน 3 พระองค์
เจ้าหญิงมาติลเดแห่งเฟือร์สเทินแบร์ค

| เจ้าหญิงมาติลเดแห่งเฟือร์สเทินแบร์ค |
| --- | --- |
 เคาน์เตสมาติลเด ดี ปรินชีปี บอร์โรเมโอ อรีส ทาเวอร์นา
เจ้าหญิงแห่งเฟือร์สเทินแบร์ค
ประสูติ: 8 สิงหาคม พ.ศ. 2526 (41 ปี) มิลาน ประเทศอิตาลี
พระสวามี: เจ้าชายอังตองนีอูแห่งเฟือสเทินแบร์ค
พระบุตร: เจ้าชายคาร์ล อิกอนแห่งเฟือร์สเทินแบร์ค เจ้าชายอเล็กซานเดอร์แห่งเฟือร์สเทินแบร์ค
ราชวงศ์: ราชวงศ์เฟือร์สเทินแบร์ค
พระบิดา: คาร์โล แฟดีนันโด บอร์โรเมโอ เคานต์แห่งอโรนา
พระมารดา: มารีออน ซีบิล โซตา
เจ้าหญิงมาติลเดแห่งเฟือร์สเทินแบร์ค  (อังกฤษ: Her Serene Highness Princess Matilde of Fürstenberg) (นามเดิม: เคาน์เตสมาติลเด ดี ปรินชีปี บอร์โรเมโอ อรีส ทาเวอร์นา) ประสูติเมื่อวันที่ 8 สิงหาคม พ.ศ. 2526 ณ มิลาน ประเทศอิตาลี เป็นนักขี่ม้าชาวอิตาลี โดยตระกูลเมื่อแรกประสูติของพระองค์ เป็นตระกูลขุนนางชาวอิตาลีที่มีความผูกพันทางประวัติศาสตร์กับโรมันคาทอลิก และ ดัชชีมีลาโน โดยเป็นบุตรีคนที่ 3 ของ คาร์โล แฟดีนันโด บอร์โรเมโอ เคานต์แห่งอโรนา และ มารีออน ซีบิล โซตา โดยทรงมีพระพี่น้อง 2 ท่าน คือ ลาวิเนีย บอร์โรเมโอ และ อิซาเบลลา บอร์โรเมโอ นอกจากนี้ยังทรงมีพระขนิษฐาต่างพระชนนี 1 คน คือ เบียทริซ บอร์โรเมโอ โดยเบียทริซ ได้สมรสกับ ปีแยร์ กาสิรากี พระโอรสใน เจ้าหญิงการอลีน เจ้าหญิงแห่งฮันโนเฟอร์ พระภาคิไนยใน เจ้าชายอาลแบร์ที่ 2 องค์อธิปัตย์แห่งโมนาโก
ก่อนหน้าจะเสกสมรส พระองค์ทรงงานในฟาร์มของครอบครัวใน โลเมลินา โดยหลังจากที่ได้รับปริญญาด้านการเพาะพันธุ์และสวัสดิภาพสัตว์ที่ มหาวิทยาลัยมิลาน ก็ทรงงานในอุตสาหกรรมและเริ่มเพาะพันธุ์ม้ากระโดดโลดเต้นในปี 2549 ไม่นานหลังจากที่ทรงเริ่มแข่งขันในสนามขี่ม้า และได้ขี่ม้าที่ทรงเลี้ยงด้วยตัวพระองค์เอง ก่อนจะได้เข้าร่วมการแข่งขันระดับนานาชาติ ทรงเข้าร่วมการแข่งขัน Global Champions Tour, Master of Paris, Master of Verona และที่ Piazza di Siena โดยทรงเป็นตัวแทนของอิตาลี โดยทรงขว้าอันดับสองในมอนติ คาร์โล และอันดับแรกในทอร์โทนา ที่สองในเวโรนา และอันดับหนึ่งในตรุคคาซซาโน และถูกจัดอยู่ในอันดับที่เก้าในวันแรกและวันที่สอง และอันดับที่สิบในวันที่สามในกรังปรีซ์ ระดับเฟิร์สคลาสของ CIS ที่งาน Milano Winter Show ในปี 2558 ทรงดำรงตำแหน่งหัวหน้าแอมบาสเดอร์ของงาน Milano Winter Show และ Fiera Verona Cavalli
เคาน์เตสมาติลเด ดี ปรินชีปี บอร์โรเมโอ อรีส ทาเวอร์นา ได้สมรสกับ เจ้าชายอังตองนีอูแห่งเฟือสเทินแบร์ค พระโอรสพระองค์เล็กใน ไฮน์ริช เจ้าชายแห่งเฟือร์สเทินแบร์ค เมื่อวันที่ 11 มิถุนายน 2554 รับพระราชทานพระอิสริยยศ เจ้าหญิงแห่งเฟือร์สเทินแบร์ค พระชายา พร้อมฐานันดร เซอรีนไฮเนส มีพระโอรส 2 พระองค์ คือ
เจ้าชายคาร์ล อิกอนแห่งเฟือร์สเทินแบร์ค
เจ้าชายอเล็กซานเดอร์แห่งเฟือร์สเทินแบร์ค
เจ้าหญิงคาโรลีเนอ-มาทิลเดอแห่งเดนมาร์ก

เจ้าหญิงคาโรลีเนอ-มาทิลเดอแห่งเดนมาร์ก  (อังกฤษ: Her Royal Highness Princess Caroline-Mathilde of Denmark);เป็นพระชายาใน เจ้าชายคนุด รัชทายาทแห่งเดนมาร์ก ทรงเป็นพระธิดาใน เจ้าชายฮารัลด์แห่งเดนมาร์ก กับ เจ้าหญิงเฮ็ลเลนา อาเดิลไฮท์แห่งเดนมาร์ก พระองค์ทรงเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก พระองค์และพระสวามีมีพระโอรส-ธิดาร่วม 3 พระองค์
ที่ประทับของเจ้าหญิงคาโรลีเนอ-มาทิลเดอ จนกระทั่งสิ้นพระชนม์
พระประวัติ

เจ้าหญิงคาโรลีเนอ-มาทิลเดอ ประสูติเมื่อวันที่ 27 เมษายน ค.ศ. 1912 ณ พระราชวังเชโฟเดิน ซึ่งอยู่ทางตอนเหนือของโคเปนเฮเกน เมืองหลวงของประเทศ ทรงเป็นพระธิดาพระองค์ที่ 2 ในเจ้าชายฮารัลด์แห่งเดนมาร์ก และ เจ้าหญิงเฮเลนา อาดิเลดแห่งเดนมาร์ก ทรงเป็นพระราชนัดดาใน สมเด็จพระราชาธิบดีเฟรเดริคที่ 8 แห่งเดนมาร์ก
ซึ่งพระนาม คาโรลีเนอ ถูกตั้งตามพระนามของเจ้าหญิงคลัมมา ซึ่งเป็นพระปัยยิกาฝ่ายพระมารดา
เสกสมรส

พระองค์เสกสมรสกับ เจ้าชายคนุด รัชทายาทแห่งเดนมาร์ก ซึ่งเป็นพระราชโอรสใน พระเจ้าคริสเตียนที่ 10 แห่งเดนมาร์ก พระเชษฐาใน เจ้าชายฮารัลด์แห่งเดนมาร์ก พระบิดาของพระองค์ เมื่อวันที่ 8 กันยายน ค.ศ. 1933 โดยหลังจากสมรสแล้ว พระเจ้าคริสเตียนที่ 10 แห่งเดนมาร์ก ทรงพระกรุณาโปรดเกล้าโปรดกระหม่อมพระราชทาน พระตำหนักโวเกินฟรี ให้เป็นที่ประทับ ทั้ง 2 มีพระบุตรร่วมกัน 3 พระองค์ คือ
เจ้าหญิงเอลิซาเบธแห่งเดนมาร์ก
เคานต์อิงกอล์ฟแห่งโรเซินบอร์ก
เคานต์คริสเตียนแห่งโรเซินบอร์ก
อนึ่ง เจ้าหญิงคาโรลีเนอ ทรงมีศักดิ์เป็นพระราชปิตุลานี(อาสะใภ้) ใน สมเด็จพระราชินีนาถมาร์เกรเธอที่ 2 แห่งเดนมาร์ก
สิ้นพระชนม์

พระองค์สิ้นพระชนม์เมื่อวันที่ 12 ธันวาคม ค.ศ. 1995 ด้วยโรคพระชรา สิริพระชันษา 83 ปี โดยพระศพถูกฝัง ณ วิหารกิลด์
เจ้าสาวของผมเป็นพระเจ้าแสนสวย

| --- | --- |
เจ้าสาวของผมเป็นพระเจ้าแสนสวย
GAN☆KON
愿☆婚
ชื่อภาษาอังกฤษ: GAN☆KON
แนว: คอมเมดี้,โรแมนติค,ตลก,แฟนตาซี,ต่อสู้
มังงะ
เจ้าสาวของผมเป็นพระเจ้าแสนสวย
เขียนโดย: เคนจิ สุงาวาระ
สำนักพิมพ์:  โชงะกุกัง
เจ้าสาวของผมเป็นพระเจ้าแสนสวย (ญี่ปุ่น: 愿☆婚; โรมาจิ: GAN☆KON) (อังกฤษ: My Wife Is Beautiful God เป็นการ์ตูนญี่ปุ่นแนวคอมเมดี้,โรแมนติค,ตลก,แฟนตาซี,ต่อสู้ แต่งเรื่องและวาดภาพโดย เคนจิ สุงาวาระ เป็นเรื่องราวเกี่ยวกับเด็กหนุ่มที่ไปขอพรกับศาลเจ้าว่า ขอเจ้าสาวที่แสนน่ารัก แต่เทพธิดาประจำศาลเจ้ากลับฟังผิดเป็น ขอให้เธอมาเป็นเจ้าสาวที่แสนน่ารัก ทำให้ทั้งคู่ลงเอยที่ทำพันธสัญญาการขอพรซึ่งกันและกัน และเทพธิดาต้องมาเป็นคู่แต่งงานเด็กหนุ่ม พร้อมกันนั้น ทั้งคู่ยังต้องเผชิญหน้ากับเหล่าเทพอื่นๆ เพื่อต่อสู่แย่งชิงอาณาเขตตามพันธสัญญาที่มี ปัจจุบันตีพิมพ์ออกมาแล้ว 2 เล่ม
เนื้อเรื่องย่อ

ระหว่างทางกลับบ้าน "ทากาโมริ ชินตะ" เด็กหนุ่มผู้ที่อยากจะมีแฟนเป็นตัวเป็นตนจับจิต แต่พอบอกรักใครก็ได้กินแต่แห้วไม่เป็นท่า ได้พบกับศาลเจ้าเล็กๆ ที่มีชื่อว่า "ศาลเจ้าแห่งการสมรส" จึงได้ลองขอพรดูว่า ขอให้เขาได้มีแฟนกับเขาบ้างเสียที่เถอะ เทพธิดา "อิซานะ" ผู้เป็นผู้ดูแลศาลเจ้าแห่งนี้ ได้รับรู้ถึงความปรารถนาอันแรงกล้า จึงได้ยื่นข้อเสนอมาว่า เพื่อให้ความปรารถนานั้นเป็นจริง จำเป็นต้องทำพันธสัญญา เพื่อ "การต่อสู้แย่งชิงอาณาเขตของเทพ" และแนะนำให้ชินตะขอสิ้งที่ต้องการมากที่สุด เพื่อให้พันธสัญญามีพลังมาก ชินตะจึงได้เปลี่ยนความปรารถนาเป็น "ขอเจ้าสาวที่แสนน่ารัก" แต่อิซานะฟังผิดเป็น "ขอให้เธอมาเป็นเจ้าสาวที่แสนน่ารัก" ทำให้อิซานะแปลงตัวเป็นร่างสาวน้อย และมาอาศัยอยู่กับชินตะเพื่อตอบสนองความปรารถนานั้นๆ เธอได้อธิบายเพิ่มเติมว่า ตามพันธสัญญา ชินตะจำเป็นต้องสู้กับทวยเทพอื่นๆ เพื่อแย่งชิงอาณาเขต โดยใช้พลังจากคำของเขา ซึ่งเมื่อออกมาเป็นอาวุธ จะกลายเป็น "ด้ายแดงแห่งรัก" แล้วจะเอาด้ายแดงมาสู้กันได้อย่างไรล่ะเนี่ย
ตัวละครหลัก

ตัวเอกชายของเรื่อง เด็กหนุ่มผู้ที่อยากจะมีแฟน และคอยหาแฟนตลอดเวลา แต่โดนบอกเลิกต่อเนื่องจนมีสถิติโดนบอกเลิก 20 กว่าคน บังเอิญพบกับศาลเจ้าแห่งการสมรส และได้ขอพรเรื่องเจ้าสาวที่แสนน่ารัก และได้อิซานะเป็นคู่แต่งงาน และต้องยินยอมต่อเข้าร่วมการต่อสู้เพื่อแย่งชิงอาณาเขต
ตัวเอกหญิงของเรื่อง เทพเจ้าแห่งการสมรส รับรู้ถึงความปรารถนาอันแรงกล้าของชินตะ จึงยื่นขอเสนอพิเศษที่จะทำให้ความปรารถนาเป็นจริงอย่างแน่นอน โดยการทำพันธสัญญา และเข้าร่วมการต่อสู้เพื่อแย่งชิงอาณาเขต โดยเธอทำให้ความปรารถนาของชินตะเป็นจริงโดยการยอมเป็นเจ้าสาวให้กับชินตะ
แหล่งข้อมูลอื่น

GAN☆KON at Websunday.net เก็บถาวร 2012-05-21 ที่ เวย์แบ็กแมชชีน (ญี่ปุ่น)
รายการอ้างอิง

(จากซ้าย) ทากาโมริ ชินตะ และ อิซานะ ร่างมนุษย์
เจ้าชายแอนดรูว์แห่งยูโกสลาเวีย

เจ้าชายแอนดรูว์แห่งยูโกสลาเวีย (อังกฤษ: Prince Andrew of Yugoslavia) เป็นพระราชโอรสพระองค์สุดท้องใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย กับ มาเรียแห่งโรมาเนีย สมเด็จพระราชินียูโกสลาเวีย พระองค์ประสูติ ณ ราชอาณาจักรยูโกสลาเวีย โดยทรงมีพระเชษฐา 2 พระองค์คือ
สมเด็จพระเจ้าปีเตอร์ที่ 2 แห่งยูโกสลาเวีย
เจ้าชายโทมิสลาฟแห่งยูโกสลาเวีย
เสกสมรสครั้งที่ 1

เจ้าชายแอนดรูว์แห่งยูโกสลาเวีย ทรงเสกสมรสกับ เจ้าหญิงคริสตินา-มาร์เกรเธอแห่งเฮสส์ พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 2 สิงหาคม ค.ศ. 1956 ณ พระราชวังโคบอร์ก อันเป็นพระราชวังที่เจ้าหญิงคริสตินา-มาร์เกรเธอประสูติ โดยมีพระบุตรร่วมกัน ดังนี้
เจ้าหญิงมาเรีย เทเรซา
เจ้าชายคริสโตเฟอร์
โดยหลังจากนั้น พระองค์ทรงหย่าจากกัน
เสกสมรสครั้งที่ 2

เจ้าชายแอนดรูว์แห่งยูโกสลาเวีย ทรงเสกสมรสครั้งที่ 2 กับ เจ้าหญิงคิระแห่งลีนีเจน โดยมีพระบุตร 3 พระองค์ดังนี้
เจ้าหญิงลินิเวีย มาเรีย
เจ้าชายคาร์ล วัลเดร์มา
เจ้าชายดริมิทรี
ทรงหย่าเมื่อวันที่ 10 กรกฎาคม ค.ศ. 1972
เสกสมรสครั้งที่ 3

เจ้าชายแอนดรูว์แห่งยูโกสลาเวีย เสกสมรสกับ อีวา มาเรีย แอนดริโครวิช เมื่อวันที่ 30 มีนาคม ค.ศ. 1974 แต่ไม่มีพระบุตรร่วมกัน
พระชนม์ชีพหลังจากราชอาณาจักรยูโกสลาเวียล่มสลาย

หลังจากการล่มสลายของสถาบันพระมหากษัตริย์ในพระราชวงศ์คาราจอร์จเจวิช พระองค์ได้เสด็จไปประทับ ณ กรุงลอนดอน สหราชอาณาจักร ซึ่งพระองค์ทรงเป็นนายหน้าขายประกันภัย
สิ้นพระชนม์

พระองค์ถูกพบว่าสิ้นพระชนม์ในรถยนต์ส่วนพระองค์ใน รัฐแคลิฟอร์เนีย เมื่อวันที่ 7 พฤษภาคม ค.ศ. 1990 การสิ้นพระชนม์ของพระองค์ เจ้าหน้าที่ได้ลงความเห็นว่าเป็นการ อัตวินิบาตกรรม ด้วยพระองค์เอง ด้วยการเปิดเครื่องยนต์ทำให้ได้รับคาร์บอนไดออกไซด์ ในพระวรกายมากเกินไป จนสิ้นพระชนม์ขณะมีพระชันษา 60 ปี
พระอิสริยยศ

| ธรรมเนียมพระยศของ เจ้าชายแอนดรูว์แห่งยูโกสลาเวีย |
| --- | --- |
ตราประจำพระองค์
ธงประจำพระองค์
การทูล: Royal Highness (ฝ่าพระบาท)
การแทนตน: Your Royal Highness (เกล้ากระหม่อม/เกล้ากระหม่อมฉัน)
การขานรับ: Sir (กระหม่อม/เพคะ)
เจ้าชายแอนดรูว์แห่งยูโกสลาเวีย (His Royal Highness Prince Andrew of Yugoslavia)
เจ้าพ่อกวางตุ้ง

| เจ้าพ่อกวางตุ้ง |
| --- | --- |
ปกดีวีดีภาพยนตร์
กำกับ: เฉินหลง
เขียนบท: เฉินหลง เอ็ดเวิร์ด ถัง
อำนวยการสร้าง: ลีโอนาร์ด โฮ เรย์มอนด์ โจว
นักแสดงนำ: เฉินหลง เหมย ยั่นฟาง กัว. อ๋าเล่ห์ โก ฉุนเสียง อู๋ หม่า บิล ถัง ริชาร์ด อู๋ กลอเรีย ยิป
กำกับภาพ: อาร์เทอร์ หว่อง ปีเตอร์ งอร์ อู๋ กัมหัง โจ ไหวเค่ย หลี่ ซ่านยิป โจย ว่าซิ่ง
ตัดต่อ: ปีเตอร์ เฉิง
ดนตรีประกอบ: ซู่ คง ไมเคิล หลาย ไหล เสี่ยวทิน
ผู้จัดจำหน่าย: Golden Harvest สหมงคลฟิล์ม (ไทย)
วันฉาย:   15 มิถุนายน ค.ศ. 1989 (1989-06-15) 
ความยาว: 127 นาที
ประเทศ: ฮ่องกง
ภาษา: จีน
ทุนสร้าง: 64,000,000 ดอลล่าร์ฮ่องกง
ทำเงิน: 34,036,029 ดอลล่าร์ฮ่องกง
เจ้าพ่อกวางตุ้ง (อังกฤษ: The Canton Godfather) เป็นภาพยนตร์จีนที่ออกฉายในปี พ.ศ. 2532 แต่เดิม ภาพยนตร์นี้มีชื่อว่า ฉีจี้ (อังกฤษ: Miracle) นำแสดงโดย เฉินหลง, เหมย ยั่นฟาง, อู๋ หม่า, หยวน เปียว, กลอเรีย ยิป, จาง เสวโย่ว, ริชาร์ด อู๋, เคอ จุ้นสง, แอนโทนี่ ชาน, เคนนี่ บี, ฉูหยวน, เหริน ต๋าหัว ฯลฯ กำกับภาพยนตร์โดย เฉินหลง